ตระหนกจีนหนีเข้าสหรัฐดอลลาร์แข็ง
ตลาดวิตกจีนแห่ถือค่าเงินสหรัฐส่งผลค่าเงินผันผวน
22 มี.ค. 2555

ตลาดวิตกจีนแห่ถือค่าเงินสหรัฐส่งผลค่าเงินผันผวน
ฝ่ายค้าเงินตราต่างประเทศ ธนาคารกรุงเทพ รายงานว่า ภาวะการเคลื่อนไหวของค่าเงินวันที่ 21 มี.ค. 2555 ค่าเงินเหรียญสหรัฐปรับตัวแข็งค่าขึ้นเมื่อเทียบกับเงินสกุลหลักต่างๆ เนื่องจากความวิตกกังวลเกี่ยวกับการชะลอตัวของเศรษฐกิจจีน ที่รัฐบาลจีนได้ปรับลดเป้าหมายการขยายตัวของผลิตภัณฑ์มวลรวมภายในประเทศลงมาอยู่ที่ 7.5% จากเป้าหมายเดิมที่วางไว้ที่ 8% ซึ่งเป็นครั้งแรกที่รัฐบาลจีนได้ปรับลดเป้าหมายการเติบโตทางเศรษฐกิจภายในประเทศ หลังจากที่คงเป้าหมายไว้ที่ 8% มาถึง 7 ปี
ขณะที่การผลิตเหล็กกล้าของจีนชะลอลง ทำให้เกิดความวิตกกังวลว่าเศรษฐกิจจีนกำลังชะลอตัวลง ส่งผลให้ความต้องการถือครองเงินเหรียญสหรัฐเพิ่มขึ้น
ด้านตลาดทองคำยังได้รับแรงกดดันจากเงินเหรียญสหรัฐที่แข็งค่าขึ้นเมื่อเทียบกับสกุลเงินหลักๆ จนค่าเงินยูโรอ่อนค่าลงเมื่อเทียบกับเงินเหรียญสหรัฐ จากความกังวลที่เพิ่มขึ้นเกี่ยวกับเศรษฐกิจของยุโรป 
ค่าเงินบาทเปิดตลาดที่ 80.77/79 บาทต่อเหรียญสหรัฐ ปิดตลาดที่ 30.72/74 บาทต่อเหรียญสหรัฐ คาดว่าในวันที่ 22 มี.ค. จะเคลื่อนไหวในกรอบแคบๆ